Príloha 1

Návrh na zriadenie pobočky ZÚ Skopje (Belehrad) a pobočky ZÚ Tirana (Atény)

Medzi dlhodobé priority zahraničnej politiky SR patria krajiny západného Balkánu, ktoré sú zároveň aj trvalou prioritou Spoločnej zahraničnej a bezpečnostnej politiky EÚ. Od Slovenskej republiky ako „znalca“ sa očakáva aktívna účasť pri riešení zložitej problematiky tohto regiónu.
Región západného Balkánu je prirodzenou sférou zvýšeného záujmu v oblasti obchodno-ekonomickej spolupráce, avšak s doteraz nevyužitým potenciálom. S postupným približovaním týchto krajín k EÚ bude narastať aj ich ekonomický potenciál vrátane absorpčnej kapacity ich trhov aj  pre slovenské výrobky, ktoré majú v tejto oblasti dobré meno. Rovnako budú narastať aj možnosti slovenských podnikov podieľať sa na plánovanom rozvoji infraštruktúry a privatizačných projektov v tomto priestore.
Z uvedených politických i ekonomických dôvodov MZV SR navrhuje otvoriť pobočku zastupiteľského úradu v Belehrade so sídlom v Skopje (Macedónska republika) a pobočku zastupiteľského úradu v Aténach so sídlom v Tirane (Albánska republika). Doterajšie pokrývanie Macedónska zo ZÚ Belehrad a Albánska zo ZÚ Atény neumožňuje realizáciu našich politických a najmä ekonomických záujmov v týchto krajinách na žiaducej úrovni.

Návrh personálneho obsadenia:
ZÚ Skopje: 1 DP + 2 MS 
ZÚ Tirana: 1 DP + 2 MS 

Odhadované náklady (v tis Sk):
PZÚ Skopje
Výdavky	Položka	Kalendárny rok	
Bežné výdavky celkom (ročne)	600 	5 570	
Mzdy, platy a ostatné osobné vyrovnania	610	2 500	
Odvody do poisťovní a NÚP	620	    50	
Tovary a ďalšie služby	630	3 020	
Kapitálové výdavky celkom (jednorazové)	700	1 000	
Obstarávanie kapitálových aktív	710	1 000	
Výdavky celkom (v roku zriadenia)	600 + 700	6 570	

PZÚ Tirana
Výdavky	Položka	Kalendárny rok	
Bežné výdavky celkom (ročne)	600 	5 930	
Mzdy, platy a ostatné osobné vyrovnania	610	2 500	
Odvody do poisťovní a NÚP	620	   50	
Tovary a ďalšie služby	630	3 380	
Kapitálové výdavky celkom (jednorazové)	700	1 000	
Obstarávanie kapitálových aktív	710	1 000	
Výdavky celkom (v roku zriadenia)	600 + 700	6 930